กำหนดยุทธศาสตร์ผู้สูงอายุ
กทม.รับสังคมสูงอายุ-แผน 3 ปีคุ้มครองส่งเสริมคุณภาพชีวิต,นางกิตติยา ศรีเลิศฟ้า รอง ผอ.สำนักการแพทย์ กทม. เปิดเผยถึงแผนพัฒนาคุณภาพชีวิตผู้สูงอายุ ของสำนักการแพทย์ กทม. พ.ศ.2558-2560 ว่า แผนการดำเนินการดังกล่าวมี 5 ยุทธศาสตร์ ประกอบด้วย 1.ยุทธศาสตร์การส่งเสริมและพัฒนาผู้สูงอายุ ได้แก่ ส่งเสริมด้านการทำงานและการหารายได้ของผู้สูงอายุ อาทิ ส่งเสริมการฝึกอาชีพให้เหมาะสมกับวัยและความสามารถ พัฒนาฝีมือในการสร้างรายได้ การพัฒนาระบบบริการสุขภาพและสังคมอย่างบูรณาการสำหรับผู้สูงอายุในรูปแบบที่หลากหลายเหมาะสมกับผู้สูงอายุและครอบครัว เช่น ส่งเสริมสุขภาพ ส่งเสริมการรวมกลุ่ม โดยจัดตั้งและดำเนินงานของชมรมผู้สูงอายุ สนับสนุนให้มีการเผยแพร่และเชิดชูเกียรติภูมิปัญญาของผู้สูงอายุ ประกวดสุขภาพผู้สูงอายุ สนับสนุนสื่อของ กทม.ให้มีรายการเพื่อผู้สูงอายุ และสนับสนุนให้ผู้สูงอายุมีที่อยู่อาศัยและสภาพแวดล้อมที่เหมาะสม,รอง ผอ.สำนักการแพทย์กล่าวว่า 2.ยุทธศาสตร์ด้านระบบคุ้มครองทางสังคมผู้สูงอายุ เช่น ตรวจสุขภาพประจำปีอย่างทั่วถึง ให้วัคซีนที่จำเป็นตามมาตรการป้องกันและส่งเสริมสุขภาพแก่ผู้สูงอายุ จัดหาอุปกรณ์ช่วยในการดำรงชีวิตประจำวันตามที่จำเป็น อาทิ แว่นตา ไม้เท้า รถเข็น ฟันเทียม 3.ยุทธศาสตร์ด้านการเตรียมความพร้อมของประชากรใน กทม.ทุกช่วงวัยเพื่อวัยสูงอายุที่มีคุณภาพ ด้วยการรณรงค์ให้สังคมมีจิตสำนึกและตระหนักถึงคุณค่า ศักดิ์ศรีของผู้สูงอายุ รวมทั้งการส่งเสริมความรู้ด้านการดูแลสุขภาพกาย จิตใจ ส่งเสริมการป้องกันโรค และการเข้าถึงบริการสาธารณสุข 4.ยุทธศาสตร์ด้านการบริหารจัดการ พัฒนาบุคลากรด้านผู้สูงอายุของ กทม. เช่น สนับสนุนการดำเนินงานของคณะกรรมการผู้สูงอายุ พัฒนาศักยภาพเครือข่ายผู้สูงอายุในระดับ กทม.และเขต นอกจากนี้จะสนับสนุนให้มีการฝึกอบรมบุคลากรด้านผู้สูงอายุในระดับวิชาชีพอย่างเพียงพอและมีมาตรฐาน และ 5.ยุทธศาสตร์เผยแพร่องค์ความรู้ด้านผู้สูงอายุและการติดตามประเมินผลการดำเนินการตามแผนผู้สูงอายุของ กทม. สนับสนุนส่งเสริมการวิจัยและพัฒนาองค์ความรู้ผู้สูงอายุ.
นางกิตติยา ศรีเลิศฟ้า รอง ผอ.สำนักการแพทย์ กทม. เปิดเผยถึงแผนพัฒนาคุณภาพชีวิตผู้สูงอายุ ของสำนักการแพทย์ กทม. พ.ศ.2558-2560 ว่า แผนการดำเนินการดังกล่าวมี 5 ยุทธศาสตร์ 
กิตติยา ศรีเลิศฟ้า,ผู้สูงอายุ,พัฒนา,รายได้,การฝึกอาชีพ,สุขภาพ,หนังสือพิมพ์ไทยรัฐ,ไทยรัฐ